Ingvar Gärd

Gustaf Ingvar Bertil Gärd (født 6. oktober 1921 i Malmö, død 31. august 2006 i Malmö) var en svensk fotballspiller, og senere fotballtrener. Gärd, som var venstrehalvback, ble svensk mester i fotball med Malmö FF i 1949 og 1950, og har en VM-bronse med Sverige fra VM i 1950. Gärd var profesjonell fotballspiller i italienske Sampdoria i 1950 og 1951. Etter en karriere som aktiv spiller, ble Gärd fotballtrener.

 Landslagskarriere 
Gärd spilte totalt seks kamper for Sverige, samtlige i 1950.«Sveriges landslagsmän 1908-2012», av Jimmy Lindahl, svenskfotboll.se. Besøkt 18. august 2013  Fem av de seks kampene var i forbindelse med fotball-VM i 1950, hvor Sverige tok bronse.

 Karriere som trener 
Da Gärd vendte tilbake fra italienske Sampdoria, kunne han ikke spille organisert fotball i Sverige, på grunn av proffbestemmelsene i svensk fotball. Gärd ble fotballtrener, og trente først Trelleborgs FF. Hans største meritt som trener, var 1960, da han ledet IFK Malmö til kvartfinalen i Serievinnercupen.«Ingvar Gärd blev gul på äldre dar», av Håkan Malmström, sydsvenskan.se, 4. desember 2009. Besøkt 18. august 2013 

 Privat 
Ved siden av fotballkarrieren, jobbet Gärd som produktsjef for Wilhelm Sonessons i Malmö.

 Meritter 
Malmö FF
 Svensk mester i fotball: 1949, 1950

 Referanser 

 Eksterne lenker 


Kategori:Svenske fotballspillere
Kategori:Svenske fotballtrenere
Kategori:Spillere i Fotball-VM 1950
Kategori:Fotballspillere for Malmö FF
Kategori:Fotballspillere for UC Sampdoria
Kategori:Personer fra Malmö
Kategori:Fødsler i 1921
Kategori:Dødsfall i 2006